Miko Haljas

Miko Haljas (sündinud 20. jaanuaril 1967) on Eesti diplomaat.

Miko Haljas lõpetas 1994. aastal Tallinna Tehnikaülikooli keemiainsenerina. 1995. aastal lõpetas ta Eesti Diplomaatide Kooli. Ta on täiendanud end Clingendaeli Rahvusvaheliste Suhete Instituudis Haagis (lõpetas 1998) ja NATO Kaitsekolledžis Roomas (lõpetas 2003).Curriculum Vitae: Mr. Miko Haljas. Kaitseministeerium (vaadatud 5.10.2019).

Aastatel 1995–2016 töötas Miko Haljas välisministeeriumis. Ta alustas diplomaadikarjääri lauaülemana, töötas seejärel 1999–2002 teise sekretärina Eesti saatkondades Soomes ja Ameerika Ühendriikides. Aastatel 2003–2006 töötas Haljas välisministeeriumi julgeolekupoliitika büroo direktorina. Seejärel oli ta 2006–2010 suursaadik Ungaris, Horvaatias ja Sloveenias, 2010–2012 Välisministeeriumi julgeolekupoliitika ja rahvusvaheliste organisatsioonide osakonna peadirektor, 2012–2016 suursaadik Türgis, Aserbaidžaanis ja Liibanonis.

1. veebruarist 2016 kuni 1. märtsini 2017 oli Haljas kaitseministeeriumi kaitsepoliitika asekantsler.Kaitsepoliitika asekantsleriks pürib viis inimest Pealinn, 8.05.2017.

Kaitseministeeriumist suundus Haljas tagasi välisministeeriumisse, kus ta oli aastatel 2017–2019 julgeolekupoliitika ja transatlantiliste suhete büroo direktor. Mais 2019 nimetati ta suursaadikuks Egiptuses,M. Haljase nimetamine ja S. Soone tagasikutsumine Vabariigi Presidendi Kantselei, 28.05.2019. oktoobris 2019 ühtlasi suursaadikuks Jordaanias ja Liibanonis.M. Haljase nimetamine ja M. Mõttuse tagasikutsumine M. Haljase nimetamine ja M. Rava tagasikutsumine Vabariigi Presidendi Kantselei, 1.10.2019. Egiptuses andis ta oma volikirjad üle septembris 2019.Eesti suursaadik Egiptuses andis üle volikirja, vm.ee
Aastal 2022 kutsus president Alar Karis ta tagasi suursaadiku kohalt Egiptuses ja nimetas ta 30. mail 2022 suursaadikuks Poola Vabariigis.124. M. Haljase nimetamine ja M. Rogeri tagasikutsumine. Vabariigi Presidendi Kantselei, 30.05.2022. Miko Haljas andis oma volikirja Poola presidendile Andrzej Dudale üle 15. septembril 2022.Eesti suursaadik Poolas Miko Haljas andis üle volikirja, vm.ee. 

Miko Haljas on abielus. Ta valdab eesti, inglise, vene ja soome keelt.

 Viited 

Kategooria:Eesti suursaadikud Poolas
Kategooria:Eesti suursaadikud Ungaris
Kategooria:Sündinud 1967